**Μ.Κριθαρίδης: Να μην διανοηθεί να φέρει ο κ. Βρούτσης νομοσχέδιο για την κατάργηση του 8ώρου εργασίας**

Η Κυβέρνηση "διαρρέει" τα άθλια σχέδια της για την πλήρη αποψίλωση των εργασιακών κεκτημένων όπως άλλωστε τα προανήγγειλε ο Πρωθυπουργός στη ΔΕΘ. Ρυθμίσεις όπως η κατάργηση του με αίμα κατοχυρωμένου 8ώρου και του 5νθήμερο εργασίας (αργία το Σαββατοκύριακο), της θεσμοθέτησης των απλήρωτων και άνευ ορίων υπερωριών, της περαιτέρω διάλυσης του συνδικαλιστικού νόμου, αποδεικνύουν ότι η Κυβέρνηση όχι απλώς δεν θα αφήσει αυτή την κρίση να πάει χαμένη, αλλά είναι έτοιμη να την φορτώσει εξ ολοκλήρου στους εργαζόμενους και τους αδύναμους.

Φαίνεται πως οι μνημονιακές πολιτικές δεν είναι μόνο παρούσες, αλλά έχουν βρει στα πρόσωπα του κ. Μητσοτάκη και του υποτιθέμενου Υπουργού "Εργασίας" κ. Βρούτση , τους πιο γνήσιους εκφραστές των "λογικών" της τρόικας και φυσικά της ντόπιας παρασιτικής ολιγαρχίας. Τους καλούμε να μην διανοηθούν καν να φέρουν αυτό το αντεργατικό έκτρωμα στη Βουλή.

**Δήλωση Εκπροσώπου Τύπου ΜέΡΑ25 Μιχάλη Κριθαρίδη**